Jennifer Garner

Jennifer Anne Garner (s. 17. huhtikuuta 1972 Houston, Texas) on yhdysvaltalainen Golden Globe -palkittu näyttelijä. Hän on näytellyt muun muassa Sydney Bristow’n roolissa televisiosarjassa Alias ja elokuvissa Daredevil, 13 ja risat, Elektra, Valehtelemisen sietämätön keveys, Juno ja Dallas Buyers Club.

 Nuoruus 
Garner syntyi Houstonissa Texasissa vuonna 1972. Hänen äitinsä on opettaja ja isä insinööri. Garnerilla on kaksi siskoa. Kolmivuotiaana Jennifer kävi balettitunneilla. Neljävuotiaana Garner perheineen muutti Länsi-Virginiaan, jossa hän asui lukion loppuun asti. Garner aloitti kemian opiskelut Denison-yliopistossa, mutta huomattuaan, että pitää enemmän näyttelemisestä kuin kemiasta, hän vaihtoi pääaineeksi näyttelemisen. Garner valmistui Denisonin yliopistosta vuonna 1994 ja ajatteli jatkavansa Yalen yliopistossa mutta päätti kokeilla onnea teatterissa.

 Ura näyttelijänä 
Garner aloitti uransa teatterissa. Hänellä oli myös pienet roolit muun muassa Spin Cityssä ja Kovassa laissa. Hän muutti näyttelijätyön vuoksi Los Angelesiin, jossa hän työskenteli tarjoilijana ennen rooliaan televisiosarjassa Felicity. 

Garner sai huomiota suositusta Felicity-televisiosarjasta, ja sen tuottaja valitsi hänet päänäyttelijäksi draamasarjaan Alias. Garner näytteli ensimmäisessä pääroolissaan CIA-agentti Sydney Bristow’ta. Sarja oli suosittu, ja se nosti Garnerin tunnetuksi näyttelijäksi. Hän sai sarjasta Golden Globen ja oli useita kertoja Emmy-ehdokkaana.

Garnerin 2000-luvun alun elokuvia olivat Ota kiinni jos saat, Daredevil ja 13 ja risat. Daredevilin spin-off-elokuvassa Elektra (2005) hän näytteli pääroolia. Garnerin seuraavia elokuvia olivat toimintaelokuva The Kingdom ja komedia  Juno. Matthew McConaugheyn kanssa hän näytteli romanttisessa komediassa Pelimiehen painajainen (2009).

Garner esiintyi vuonna 2011 elokuvassa Arthur ja vuonna 2013 elämäkertaelokuvassa Dallas Buyers Club. Garnerin vuoden 2014 elokuvia olivat Draft Day, Men, Women & Children ja Alexander and the Terrible, Horrible, No Good, Very Bad Day. Garner näytteli myös elokuvassa Danny Collins (2014), draamassa Miracles from Heaven (2016), komediassa Nine Lives (2016) ja perhedraamassa The Tribes of Palos Verdes (2017).

Garnerin vuoden 2018 elokuvia olivat romanttinen komedia Minä, Simon ja kostoteemainen toimintaelokuva Peppermint. Tämän jälkeen Garnerilla oli päärooli HBO:n komediasarjassa Camping, ja vuonna 2019 hän ääninäytteli animaatioelokuvassa Ihmeiden puisto.

 Yksityiselämä 
Garner oli naimisissa näyttelijä Scott Foleyn kanssa vuosina 2000–2004. He olivat tavanneet Felicity-televisiosarjan kuvauksissa. Foley sanoi, että ero johtui Garnerin kuuluisuudesta, mutta Garner taas kertoi eron olleen yksi Hollywood-tragedia. Tämän jälkeen Garner seurusteli Michael Vartanin kanssa noin vuoden verran. Myös Vartan näytteli Alias-sarjassa. 

Garner oli naimisissa myös näyttelijä Ben Affleckin kanssa vuosina 2005–2018. Pari tapasi alun alkaen vuonna 2000 Pearl Harbor -elokuvan kuvauksissa. He alkoivat kuitenkin seurustella vasta vuonna 2004 mutta salasivat suhteensa pitkään julkisuudelta. Pariskunnalla on vuosina 2005 ja 2009 syntyneet tyttäret sekä vuonna 2012 syntynyt poika.

Garner asettui avioeron jälkeen asumaan Los Angelesin Brentwoodiin ja vierailee usein  Oklahoman tilallaan, jossa kasvattaa orgaanisia vihanneksia lastenruokamerkilleen.

 Filmografia 
Elokuvat Vuosi Suomenkielinen nimi Alkuperäinen nimi Rooli 1995 Zoya  Sasha 1996 Harvest of Fire  Sarah Troyer1997 The Player  Celia LevisonRose Hill  Mary Rose Clayborne Harry pala palalta  Deconstructing Harry  nainen hississäWashington Square  Marian AlmondMr. Magoo  Stacey Sampanahoditra 1998 1999  Annabell 1999  Maanjäristys New Yorkissa  Aftershock: Earthquake in New York  Diane Agostini 2000 Dude, Where’s My Car?   Wanda2001 Pearl Harbor  SandraRennie’s Landing  Kiley Bradshaw 2002  Ota kiinni jos saat  Catch Me If You Can  Cheryl Ann 2003 Daredevil  Elektra Natchios 2004  13 ja risat  13 Going on 30  Jenna Rink 2005 Elektra  Elektra Natchios 2006 Catch and Release  Gray2007 The Kingdom  Janet MayesJuno  Vanessa Loring2009  Pelimiehen painajainen  Ghosts of Girlfriends Past  Jenny Perotti Valehtelemisen sietämätön keveys  The Invention of Lying  Anna McDoogles 2010  Ystävänpäivä  Valentine’s Day  Julia Fitzpatrick2011 Arthur  Susan JohnsonButter  Laura Pickler 2012  Timothy Greenin erikoinen elämä  The Odd Life of Timothy Green  Cindy Green 2013 Dallas Buyers Club  tri. Eve Saks2014 Draft Day  Ali ParkerMen, Women & Children  Patricia BeltmeyerAlexander and the Terrible, Horrible, No Good, Very Bad Day  Kelly Cooper 2015 Danny Collins  Samantha Leigh Donnelly2016 Miracles from Heaven  Christy Beam Mother’s Day  Dana Barton Nine Lives  Lara BrandWakefield  Diana Wakefield  2017 The Tribes of Palos Verdes  Sandy Mason 2018  Minä, Simon  Love, Simon  Emily Spier 2019 Wonder Park  Äiti (ääni) 2022 The Adam Project  Ellie Reed  2023 Family Switch  Jess Walker  2024 Deadpool & Wolverine  Elektra Natchios

Televisiosarjat Vuosi Suomenkielinen nimi Alkuperäinen nimi Rooli Jaksot1996 Swift Justice  Allison  ”No Holds Barred”Dead Man’s Walk  Clara Forsythe  minisarja; 2 jaksoa Kova laki  Law & Order  Jaime  ”Aftershock”Spin City  Becky  ”The Competition”1998  Suhteellista  Significant Others  Nell Glennon   Unelmien saari  Fantasy Island  Sally  ”Dreams” 1999  Kameleontti  The Pretender  Billie H. Vaughn / Dupree  ”Pool” 1999–2001  Pala omenaa  Time of Your Life  Romy Sullivan  19 jaksoa 1999–2002 Felicity  Hannah Bibb   2001–2006 Alias  Sydney Bristow / Anna Espinosa  105 jaksoa 2003  Simpsonit  The Simpsons  itsenään (ääni)  ”Treehouse of Horror XIV” 2008 Great Performances  Roxane  ”Cyrano de Bergerac”2018 Llama Llama  Mama Llama (ääni)  2 jaksoaCamping Kathryn McSorley-Jodell 2019Ask the StoryBots Cell Tower Operators ”How Do Cell Phones Work?” 2020Home Movie: The Princess Bride Princess Buttercup / The Ancient Booer ”Chapter Seven: The Pit of Despair” 2023Party Down Evie AdlerThe Last Thing He Told Me  Hannah Hall 

 Lähteet 

 Aiheesta muualla 



Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset teatterinäyttelijät
Luokka:Videopelien ääninäyttelijät
Luokka:SAG-palkinnon saajat
Luokka:Golden Globe -palkinnon saajat
Luokka:Vuonna 1972 syntyneet
Luokka:Elävät henkilöt
Luokka:Seulonnan keskeiset artikkelit